ROMÂNIA

JUDETUL TIMIŞ

MUNICIPIUL TIMISOARA

PRIMAR
UR2019-011476/17.07.2019

EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE

Privind aprobarea Planului Urbanistic Zonal „Construire imobil locuințe colective și funcțiuni complementare la parter în regim de înălțime P+2E+M/Er” 

intravilan Timişoara, str. Bradul, nr. 3



1. Descrierea situaţiei actuale
Terenul reglementat în cadrul documentaţiei PUZ „Construire imobil locuințe colective și funcțiuni complementare la parter în regim de înălțime P+2E+M/Er”, intravilan Timişoara, str. Bradul, nr. 3 în suprafaţă totală 622 mp este amplasat în partea de sud-est a oraşului, în UTR43, la nord de strada Prof. Dr. A. P. Podeanu- teren intravilan, categoria de folosință arabil, conform extras CF anexat; iar conform PUG aprobat prin HCL 157/2002 prelungit prin HCL 619/2018 - Zonă de locuinţe (max. 2 fam.) şi funcţiuni complementare. POT max. = 40%. Regim de înălţime max. P+2E.
2. Schimbări preconizate şi rezultate aşteptate
Planul Urbanistic Zonal „Construire imobil locuințe colective și funcțiuni complementare la parter în regim de înălțime P+2E+M/Er”, intravilan Timişoara, str. Bradul, nr. 3, propune reglementarea modului de realizare a unui imobil de locuinţe colective cu functiuni complementare la parter, cu dotările aferente: drumuri și platforme, parcaje, branșamente la utilități, rețele și lucrări tehnico-edilitare în incintă, spații verzi, amenajare accese.
Pe parcela studiată se va asigura acces auto şi pietonal în conformitate cu avizul Comisiei de Circulatie nr. DT2018-005632/06.12.2018; necesarul de parcaje va fi asigurat în conformitate cu Art. 33 şi Anexa 5 din R.G.U.
3. Alte informaţii 

În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Construire imobil locuințe colective și funcțiuni complementare la parter în regim de înălțime P+2E+M/Er”, intravilan Timişoara, str. Bradul, nr. 3, au fost obţinute Certificatului de Urbanism nr. 434/30.01.2018 prelungit până la data de 29.01.2020, Avizul de Oportunitate nr. 18/15.03.2018, Avizul Arhitectului Sef nr. 19/18.06.2019
4. Concluzii
Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea Planului Urbanistic Zonal „Construire imobil locuințe colective și funcțiuni complementare la parter în regim de înălțime P+2E+M/Er”, intravilan Timişoara, str. Bradul, nr. 3, elaborat de proiectantul Birou Individual de Arhitectura - Dumitrele Elena Emilia, proiect nr. 68/2017, la cererea beneficiarului Covaci Ioan Radu, îndeplineşte condiţiile pentru a fi supus dezbaterii şi aprobării plenului consiliului local. 

